ทรงวิทย์ หนุนภักดี

พลเอก ทรงวิทย์ หนุนภักดี (เกิด 7 มิถุนายน พ.ศ. 2508) เป็นนายทหารชาวไทย ปัจจุบันดำรงตำแหน่งผู้บัญชาการทหารสูงสุด, สมาชิกสภาความมั่นคงแห่งชาติ, ตุลาการทหารสูงสุด และผู้อำนวยการศูนย์อำนวยการขับเคลื่อนการป้องกันและแก้ไขปัญหาภัยคุกคามที่ส่งผลกระทบต่อความมั่นคงในพื้นที่ชายแดน

**ประวัติ**

**ชีวิตส่วนตัว**
พล.อ. ทรงวิทย์ หนุนภักดี มีชื่อเล่นว่า "อ๊อฟ" เกิดเมื่อวันที่ 7 มิถุนายน พ.ศ. 2508 ณ ตำบลหลุมดิน อำเภอเมืองราชบุรี จังหวัดราชบุรี เป็นบุตรชายของพล.อ. อิสระพงศ์ หนุนภักดี เลขาธิการคณะรักษาความสงบเรียบร้อยแห่งชาติ และอดีตผู้บัญชาการทหารบกไทย กับคุณหญิง พญ.สุมนา หนุนภักดี (สกุลเดิม: วิชพันธ์) อดีตนายกสมาคมแม่บ้านกองทัพบกไทย เขามีศักดิ์เป็นหลานปู่ของพล.ต.ท. ฉัตร หนุนภักดี อดีตรองผู้บัญชาการตำรวจนครบาล, หลานอาของคุณหญิง วรรณี คราประยูร (สกุลเดิม: หนุนภักดี) ภริยาของพล.อ. สุจินดา คราประยูร อดีตนายกอดีตนายกรัฐมนตรีคนที่ 19 ของไทยและหลานอาของพล.อ. ชัยณรงค์ หนุนภักดี อดีตรองผู้บัญชาการทหารสูงสุดกับพล.อ. ทวีศักดิ์ หนุนภักดี อดีตประธานกรรมการบริษัท นวนคร จำกัด(มหาชน)
ชีวิตครอบครัว
พล.อ. ทรงวิทย์ หนุนภักดีสมรสกับดร.ปัญญดา หนุนภักดี มีบุตรด้วยกัน 1 คนชื่อ นายศรัณยภัทร หนุนภักดี ชื่อเล่นว่า "ปอม"

**การศึกษา**
พล.อ. ทรงวิทย์ หนุนภักดี จบการศึกษา ดังนี้- โรงเรียนเตรียมทหาร รุ่นที่ 24- ปริญญาตรี สาขาวิศวกรรมโยธา วิทยาลัยการทหารเวอร์จิเนีย จากสหรัฐอเมริกา- ปริญญาโท สาขาวิศวกรรมโยธา สถาบันเทคโนโลยีฟลอริด้า จากสหรัฐอเมริกา- โรงเรียนเสนาธิการทหารบก จากสหรัฐอเมริกา- โรงเรียนเสนาธิการทหารบก หลักสูตรหลักประจำ ชุดที่ 75 - โรงเรียนเสนาธิการทหารบก หลักสูตรการพัฒนาองค์ความรู้การก่อการร้ายและการก่อความไม่สงบสำหรับผู้บริหาร (พรส.) - หลักสูตรการป้องกันราชอาณาจักร รุ่นที่ 62- หลักสูตรหลักนิติธรรมเพื่อประชาธิปไตย รุ่นที่ 9 จากวิทยาลัยศาลรัฐธรรมนูญ

**รับราชการ**

**ราชการทหาร**
ในวิกฤตการณ์การเมืองไทย พ.ศ. 2556–2557 เขานำทหารไปช่วยนักศึกษามหาวิทยาลัยรามคำแหง ที่ตกอยู่ในวงล้อมการปะทะ รวมทั้งได้เข้าช่วยเหลือนักข่าวที่ติดอยู่ในป้อมตำรวจจากเหตุปะทะบริเวณแยกหลักสี่ 
ต่อมาจึงย้ายไปอยู่กองบัญชาการกองทัพไทย รับตำแหน่งรองผู้บัญชาการทหารสูงสุด กระทั่งวันที่ 23 สิงหาคม พ.ศ. 2566 สภากลาโหมจึงมีมติเลือกเขาให้ดำรงตำแหน่งผู้บัญชาการทหารสูงสุดคนใหม่สืบต่อจาก พล.อ. เฉลิมพล ศรีสวัสดิ์ จนกระทั่งวันที่ 30 สิงหาคม พ.ศ. 2566 มีพระบรมราชโองการโปรดเกล้าฯ แต่งตั้งให้พล.อ.ทรงวิทย์ หนุนภักดี เป็นผู้บัญชาการทหารสูงสุดอย่างเป็นทางการ นอกจากนี้ยังมีพระบรมราชโองการโปรดเกล้าฯ พระราชทานยศพลเรือเอก และพลอากาศเอก ให้พล.อ.ทรงวิทย์ หนุนภักดี เป็นกรณีพิเศษตั้งแต่วันที่ 4 มิถุนายน พ.ศ. 2567 

**ตำแหน่งราชการทหาร**
พล.อ. ทรงวิทย์ หนุนภักดี เคยดำรงตำแหน่ง ดังนี้ - ผู้บังคับหมวดลาดตระเวนระยะไกลที่ 3 กองพลทหารราบที่ 3- นายทหารฝ่ายยุทธการและการฝึกกองร้อยลาดตระเวนระยะไกลที่ 1 กองพลที่ 1 รักษาพระองค์- ผู้บังคับกองร้อยเครื่องยิงหนัก กรมทหารราบที่ 21 รักษาพระองค์- อาจารย์โรงเรียนเสนาธิการทหารบก- ผู้บังคับกองพันทหารราบที่ 2 กรมทหารราบที่ 11 มหาดเล็กราชวัลลภรักษาพระองค์- ผู้บังคับกองพันทหารราบที่ 3 กรมทหารราบที่ 11 มหาดเล็กราชวัลลภรักษาพระองค์- ผู้บังคับการกรมทหารราบที่ 11 มหาดเล็กราชวัลลภรักษาพระองค์- ผู้บัญชาการกองพลทหารราบที่ 11- ผู้บัญชาการกองพลที่ 1 รักษาพระองค์- รองแม่ทัพภาคที่ 1- รองเสนาธิการทหารบก- หัวหน้าคณะนายทหาร ฝ่ายเสนาธิการ ประจำผู้บัญชาการทหารบก- รองผู้บัญชาการทหารสูงสุด
กระทั่งวันที่ 30 สิงหาคม พ.ศ. 2566ได้มีพระบรมราชโองการโปรดเกล้าฯ แต่งตั้งให้พล.อ.ทรงวิทย์ หนุนภักดีดำรงตำแหน่งผู้บัญชาการทหารสูงสุดอย่างเป็นทางการ
ต่อมาในปี พ.ศ. 2568 แพทองธาร ชินวัตร นายกรัฐมนตรี แต่งตั้งให้ พล.อ.ทรงวิทย์ หนุนภักดีรับตำแหน่งผู้อำนวยการศูนย์อำนวยการขับเคลื่อนการป้องกันและแก้ไขปัญหาภัยคุกคามที่ส่งผลกระทบต่อความมั่นคงในพื้นที่ชายแดน

**งานพิเศษ**
ในปี พ.ศ. 2560 รับตำแหน่งผู้บัญชาการกองผสมในริ้วขบวนที่ 3 ในพระราชพิธีถวายพระเพลิงพระบรมศพ พระบาทสมเด็จพระมหาภูมิพลอดุลยเดชมหาราช บรมนาถบพิตร
ในปี พ.ศ. 2562 รับตำแหน่งผู้บัญชาการกองผสมในกระบวนพยุหยาตราสถลมารค ในพระราชพิธีบรมราชาภิเษก พระบาทสมเด็จพระวชิรเกล้าเจ้าอยู่หัว
ในปี พ.ศ. 2566 รับตำแหน่งนายกสมาคมวิทยาลัยป้องกันราชอาณาจักร ในพระบรมราชูปถัมภ์
นอกจากนี้พล.อ.ทรงวิทย์ หนุนภักดียังเป็นกรรมการ บริษัท บางจาก คอร์ปอเรชั่น จำกัด (มหาชน), รองประธานกรรมการ บริษัท เบอร์ลี่ ยุคเกอร์ จำกัด (มหาชน) และกรรมการยาสูบแห่งประเทศไทย

**รางวัลที่ได้รับ**
 รางวัลศิษย์เก่าดีเด่น โรงเรียนเสนาธิการทหารบก ประจำปี 2566- รางวัลเกียรติยศจักรดาว สาขาบริหารการปกครองและเสริมสร้างความมั่นคงแห่งชาติ ประจำปี 2567- รางวัลศิษย์เก่าดีเด่น โรงเรียนเสนาธิการทหารบก จากสหรัฐอเมริกา - รางวัลประกาศนียบัตรและเข็มหลักสูตรหลักนิติธรรมเพื่อประชาธิปไตย จากศาลรัฐธรรมนูญ

**หลักสูตรทหาร**

**เครื่องราชอิสริยาภรณ์**
พล.อ. ทรงวิทย์ หนุนภักดี ได้รับพระราชทานเครื่องราชอิสริยาภรณ์ทั้งไทยและต่างประเทศ ดังนี้

**เครื่องราชอิสริยาภรณ์ไทย**

**ต่างประเทศ**
 MAS :
** พ.ศ. 2567 – 80x80px เครื่องราชอิสริยาภรณ์เกปาละวานัน อังกะตัน เตนเตรา ชั้นที่ 1

**หมายเหตุ**
 a. ↑ ดำรงตำแหน่งสมาชิกวุฒิสภารวม 206 วัน 

**อ้างอิง**
หมวดหมู่:ทหารบกชาวไทย
หมวดหมู่:ผู้บัญชาการทหารสูงสุดไทย
หมวดหมู่:บุคคลจากอำเภอเมืองราชบุรี
หมวดหมู่:สกุลหนุนภักดี
หมวดหมู่:พลเอก